cyanic-selkie/wikianc huggingface dataset:
Greta Garbo
Mythos
Grundvoraussetzung fia a Schauspuiarin worn in dea Zeit natiale Aussegn, Talent und Charisma - davo hod de Garbo reichli ghobt. Dazua kimmt oba a ganz oagne Spuitechnik, mit dea wo se iara Zeit weit voraus wor. Se hod ned vuadagrindig und (amerikanisch) plakativ gspuit, wia olle andan Schauspuia und Schauspuiarinna za dea Zeit, sundan is mit de Roin vaschmoizn und hod komplexe Gmiatszuastend (eiropejisch) dezent und authentisch mit subtiln Blickn und Gestn zan Ausdruck brocht. Heit sogd ma dazua "from the inside-out" spuin. Manche Kritika sogn, dass an Hauffa vo iare Fuim a Schmoarrn worn, dass ia exzellente, magnetische Spuiweis de Schwächn vo de Fuim oba komplett ibadeckt hod und aloa daduach de Fuim zan Kassnschloga worn san. Deshoib wor de Garbo aa z Recht de bestbezoitaste Schauspuiarin vo iara Zeit.
Vui Berihmtheidn vo Fuim und Kuitua hom se iba de Schauspuifehigkeitn vo da Garbo begeistat ausdrickt, beispuisweis Bette Davis: "Her instinct, her mastery over the machine, was pure witchcraft. I cannot analyze this womans acting. I only know that no one else so effectively worked in front of a camera." Oda Ephraim Katz (The Film Encyclopedia: The Complete Guide to Film and the Film Industry): "Of all the stars who have ever fired the imaginations of audiences, none has quite projected a magnetism and a mystique equal to Garbos. "The Divine", the "dream princess of eternity", the "Sarah Bernhardt of films", are only a few of the superlatives writers used in describing her over the years.... She played heroines that were at once sensual and pure, superficial and profound, suffering and hopeful, world-weary and life-inspiring."
De Garbo wor extrem Effentlichkeitsschei und hod a diafs Misstraun gegn de Medien ghobt, damit hod se olle PR-Regln vo Hollywood brocha. Se hod mit Ausnohm vo iara Ofangszeit nia Interviews gebm, hod nia ned Autogrammstundn gmocht und is nua sejtn in da Effentlichkeit aftredn; und wen, nacha hinta ana Sunnabruin und an riesign Huad tarnt. Deswegn hod se aa in Spitznama "Schwedische Sphinx" griagt. Trotz dea Schei vua da Effentlichkeit is de Garbo paradoxaweis oane vo de Fraun worn, iba de wo im 20. Joarhundat af da Wejd am moastn vaeffentlicht worn san.
Aschenau
Aschenau is a kloans Derfal in Niedabayern, des liagd zwischn Schworza und Neihausn. An Aschenau fliassd a Bachl namens Schworza vorbei. Etzan is Aschenau a kloans Derfal, mid 414 Leid, wobei do a de umliagenden Gebiete zejd wern und kirchlich gseng is a Expositur.
Gsellschaftle gehd hou her in Aschnau, mid 6 Vaeine, vom Sportvaein bis zur Landjugend und 3 Stammtisch is ois do. Jeds oa gibt fui Festa, wo se de Leid drefan und fui Leid keman af Aschnau. Olle dand do wos fia ehra Dorf und bsundas fia de Kircha.
Süddeutsche Zeitung
De Süddeutsche Zeitung (Obkiazung: SZ) is de grässte deitsche iwaregionale Abonnement-Dogeszeidung. Se wead im Siaddeitschn Valog in Minga valegt.
Aschenau
Einwohna
De ehemolige Gmoa Penznriad (mid Aschenau) hod 1841 16 Haisln ghobt, 1846 45 Haisln und 380 Einwohna. Heit homs 414 Einwohna in 141 Haisln.
Süddeutsche Zeitung
Innapolitisch guit de Süddeutsche Zeitung, wia ba da Grindung plant, ois linksliberales/liberal-kritischs Medium; wirtschafdspolitisch is se eha liberal im Sinne vom Wirtschafdsliberalismus.
Aschenau
Gschicht
Aschenau is s´erste Moi im 12. Joahundert erwähnt woan und 1310 hods in da "Eschenau", wias friara ghoisn hod, scho a Forsthaus mid Gaststum gem. 1808 hod Aschenau mid'n Nochboaoat Pernzriad de Gmoa Penznriad buidt. Davoa is vum Landgricht Mitterfels vawoidt worn. 1869 is in Aschenau de easte Schui baut worn und 1887 de Kirchn, de no heit stähd. 1973 is de Gmoa Penznriad noch 165 Joa Eignständigkeit in de Gmoa Offaberg eingliadat worn.
Süddeutsche Zeitung
Spezifisch fir de SZ is des Gewicht, des wo da Kuitua eigramt wead. As Feuilleton foigt direkt afn politischn Tei.
sueddeutsche.de
sueddeutsche.de is des Internetportal vo da Süddeutschen Zeitung. De Artikl setzn si aus eiganan Beiträgn vo da sueddeutsche.de-Redaktion, aus Textn, de wo vo da Süddeutschen Zeitung iwanomma wern und aus Agenturmejdunga zamma.
Leipzig
Leipzig is a kroasfreie Stod am Freistoot Sachsn. Se is a Zentrum fia Wiadschaft Handl, Vawoidung, Kuitua und an Vakea vo Middldeitschland und Sachsn.
D´Nadua
D´woaße Ästa kimmt vo Bähma üwa Gera im Südn vo Leipzig und nimmt kuaz hinta Markkleenberg de Pleißn auf un mocht in da Stodt an Bong noch Noadwestn im Stodtgebiet, wo´s nahat weidafliaßt Richtung Halle und do nimmts dann kuaz vorm End de Parthn auf. Desweng gibt's denn Auwoid im Leipziger Gewässerknoten un de Stodt ist ahne fo de greanste Groußstädt vo gonz Deitschland. Newa de fuin Greaanlang und Parks, wia am Clara-Zetkin-Park hot Leipzig im Stodtgebiet fui Sään, voa oim an Kulkwitzer See un an Cospudener See, die im Summa d´Leit zum Bon oreng.
Bauduen
Bauduen (Bauduen [ 'bawdyɛ ⁿ] ausgsprocha auf provenzialisch) is a fraunzésische Gmoand mid 324 Eihwoner (Staund 1. Jénner 2009) im Département Var und da fraunzésischen Región Provence-Alpes-Côte d'Azur.
Geograafie
Bauduen liegt af 500 m Heechen am Uafer vam Sainte-Croix-See und am Fuass vam Berg Défens (723 m). Dé Gmoand is an Sien begrénzt durch d' Bergkétten vah d' Cuguyon und an Osten durch d' Mocrouis. D' Gmoand ghert zan Regionåin Naturbark Verdon.
Gschicht
In da Nachernt vah da heid im Stausee iwerfluttanden Quejn Fontaine-l'Evêque, dé oahst amåi d' ergiawigste vah gaunz Fraunkreich gwéen is, håd sé a neolithische Gråbkaummer befunden. A åide Rémerstråss, dé vah Fréjus noch Riez glaffa is, fird durchs Derfé. D' Gråbstätten und zåireiche Keraamikscherm, entdéggt vam Saint-Barthélémy, sowia a Gråbinschrift in da Lobby vam Råthaus bstäting d' Bsétzung vah da Region a' da Rémerzeid. An Jor 1060 is as Derfé "Balduina Castri" zan erschten Måi in aner Urkunden dawéent worn. Im Jor 1549 is Bauduen in Schutt und Åschen gléegt worn. 1765 håd Bauduen bereits 807 Eihwoner ghåbt.
Sternsinga
Des Sternsinga find imma so zwischn 3. und 6. Jenna stott. Jeds Joar gengan do a boa Buam oda Madl in Sternsingagwanda in eanan Gebiet vo Haus zu Haus und singan a boor Liadl und song eanare Sprichal auf. Damit saumens Ged fia de Oarma und ob und zua griangs a weng an Schogglad oda aundas siaß Zeig.
Des gaunze wird vo da katholischn Kiach gmocht, de wos a des Göd daun weidageben. Meistns gengan de Ministranten vo dera Kiach, oba oft a aundre junge Buaschn und Madln oda Kindln.
Nochdems eanare Sprichal aufgsogt haum, schreims meistens nu 20+C+M+B+1* aufn Diastock. Des soid "Christus mansionem benedicat" hoaßn - auf guad boarisch "Kristus segne des Haisl" - und ned, wia de meisten moanan, Caspar, Melchior und Balthasar.
Johann Christoph Gottsched
Da Johann Christoph Gottsched (geboan 2. Feba 1700 in Juditten - heit a Schdoddail fu Königsberg/Kaliningrad; gschdoam 12. Dezemba 1766 in Leipzig) woa a deitscha Schriftschdöla, Dramatiker und Literatuateoretika, dea fü an da Refoam fu da hochdaischn Schbroch und da Literatua goawat hod.
Bismarck, North Dakota
Bismarck is d Haptstod vom Bundesstaat Noad-Dakota und vom Vawoidungsdistrikt Burleigh County. D Stod am Missouri River is d zwoadgresste vom ganzn Bundesstoot. Se is a da Sitz vom katholischn Bistum und a fiaran Woaz und fia Viecha a wichtigs Handlszendrum.
Johann Christoph Gottsched
Bedeitung
Da Gottsched woa oane fu de wichdigstn Peansönlichkaitn in akademische Kraise domois im gaunzn deitschschbrochign Raum. Ea hod si fü mid Theata und a Filosofi bscheftigt und hod wichtige französische Weake fu da Aufklearung ins Deitsche iwasezt. Ea woa a so zimlich da bekauntasde und prominentasde, owa ned umbedint da kompetentesde Literatuakritika und -teoretika fu seina Zeid, so enlich wia heit da Marcel Reich-Ranicki.
Bismarck, North Dakota
Gschicht
Voa de weißn Siedla wos as Gebiet ums heidige Bismarck dareicht hamd, hamd do Indiana vom Stamm Mandan glebt. D Stod is anno 1872 ois Edwinton grind won. Da Nam Edwinton gehd aufn Edwin Ferry Johnson (1803–1872) zruck, an Obaingenieur vo da Eisnbahgseischaft Northern Pacific Railway. Da heidige Nam Bismarck, vo 1873 vo da Northern Pacific Railway eigfiad won is, leit se vom deitschn Reichskanzla Otto vo Bismarck ob. Ma woid damid an deitschn Kanzla ehrn und hod ghofft, dass deitsche Eiwandara desweng a d Stod ziangand. Zua arana Eiwandarungweina is oba eascht wia a da Natt (Black Hills) 1874 Goid gfundn won is. Anno 1883 is Bismarck dann d Haptstod vom Dakota-Territorium won. Im Joa 1889 is dann d Haptstod vom Bundesstoot Noad-Dakota woan.
Johann Christoph Gottsched
Bedeitung
Bsondane Bedeitung fian boarischn Schbrochraum und do bsondas fia Estareich hod da Gottsched foa oim duach sei Buach "Grundlegung einer deutschen Sprachkunst" (Leipzig 1748) ealaungt, a neiche Gramatik und Oatografi fia de deitsche Schbroch, mid deara de domolig Schriftschbroch refoamian und a faeinheitlichn woit.
Bismarck, North Dakota
Stodbeidl
Da Gebeidekomplex North Dakota State Capitol ligt neadle vo da Innenstod vo Bismarck. Sei zentrals Element is as 19-Stog houe State Capitol im Stil vom Art déco, wos mi seina Hähn vo 74 m as hechste Gebeide vo Noad Dakota is. As State Capitol bestimmd as Beidl vom Stodzentrum und ka bei am guadn Weda a leicht aus arana Entfernung vo 30 km gseng wean. Desweng hods an Spitznam "Skyscraper on the Prairie" (Woikngratza in da Brärie). As Gebeide is anno 1934, zua Zeid vo da Groußn Depression, feade baud won und hod nochad as easchte State Capitol ersetzt, wos 1930 bis auf die Grundmauan obrennd is. Aufm Gelände vom Noad Dakota State Capitol is aussadem as North Dakota Heritage Center, d North Dakota State Library, da Wohnsietz vom Gouverneur vo Noad Dakota, as State Office Building und as Liberty Memorial Building.
Johann Christoph Gottsched
Die beste Mundart
In seina "deutschen Sprachkunst", hod da Gottsched Johann d Regln fia a neiche einheitliche hochdeitsche Schriftschbroch aufgschdöd. Dabai hod a owa koa Rüksicht auf de untaschiadlichn Variantn in de faschidanen Regionen gnuma, sondan sei Zü woa, de besde und schensde Mundoat ois Basis fia d Schriftschbroch hea zan nema. Ea söwa hod dazua im Foawoat fu dem Buach gschrim:
Bismarck, North Dakota
Namensvariantn
D Stod hod mehrane Variantn vom Nam:
Johann Christoph Gottsched
Die beste Mundart
"§1 Eine Sprachkunst überhaupt ist eine gegründete Anweisung, wie man die Sprache eines gewissen Volkes, nach der besten Mundart desselben, und nach der Einstimmung seiner besten Schrifteller, richtig und zierlich, sowohl reden, als schreiben solle."
Es is koa grosse Iwaroschung, das fia eam d besde Mundoat des owasegsische Meissnadeitsch woa, und zwoa so woi regional gseng, wia a sozial. Daduach woa owa in Gottsched sei Hochdeitsch fu Aufaung au a Schbroch fu da sozialn Owaschicht und koa demokratische Schbroch de si an dem oarientiad, wia d mearan oafochn Leit ren, so wia s eigentli s Prinzip fu da Aufklearung falaungt hed.
Ois Grund warum ea des Segsische ois besde Mundoat ausiagt, hod da Gottsched söwa gschrim:
"§11 Aus dieser Ursache nun wäre es zu wünschen, daß unsere Sprache (= sei aigene) bey der itzigen Art, sie zu reden und zu schreiben, erhalten werden könnte: weil sie, allem Ansehen nach, denjenigen Grad der Vollkommenheit erreicht zu haben scheint, worinnen sie zu allen Vorfällen und Absichten einer ausgearbeiteten und artigen Sprache, geschickt und bequem ist."
Gottsched oda Antesperg
In Gottsched sei Gramatik hod in Braissn und de kloan deitschn Lenda so fü Wön gschlong, das a schau oa Joa noch da Faöfentlichung noch Wean aiglodn woan is und is doat sogoa in ana Priwataudienz fu da Maria Theresia empfaunga woan. S estareichische Kaisahaus woa si zu deara Zeid nu ned gauns im Kloan, wöche Foam fum Deitschn se in de fu eana beheaschtn Lenda ois Aumtsschbroch aifian soin. Grod im Joa dafoa hod da Johann Balthasar Antesperg sei "Kayserliche Deutsche Grammatik" faöfentlicht und a im Weana Kaisahof presentiad. In Antesperg sei Gramatik hod mea de estareichischn und süddeitschn Ausschbrochfoamen berüksichtigt, da Gottsched ois Königsbeaga, hod natiali a braissischare Gramatik gschrim.
Drozdem hod si de Maria Theresia zum Schlus fian Gottsched entschidn, wai s auf Grund fu iam Heaschoftsaunschbruch iwa gauns Deitschlaund koane Regionalismen föadan woit und so is des Gottschedsche Deitsch a de Aumtsschbroch im habsbuagischn Estareich woan. Fia Soizbuag hod des nu ned goidn, wai des woa domois nu unobhengig und s Infiatl woa nu bai Boarn.
Universitet Wean
Auf Iniziatife fum Gottsched is im Joa 1749 auf da Universitet Wean a zum easchdn Moi a Leaschdui fia Deitsche Schbroch und Redoarik grindd woan, wos ma brakdisch ois Grundschdoa fia s heitige Geamanistik-Insditut auseng kau. In dem Joa is a de Autonomi fu da Alma Mater Rudolphina massif aigschrenkt woan, de bishea schdoak fadretanen Jesuitn san aussidrengd woan und de Uni is in a diarekt fum Schdod kontroliade Aunschdoit umgwaundlt woan.
Fu 1753 bis 1766 woa da slowenisch-schdemige Botanika, Fisika und Filolog Janez Ziga Popovic (1705-1774) oana fu de easchdn Professoarn auf dem Leaschdui. Ea hod in Gottsched massif kritisiad und den sei Ide fu da Faeinheitlichung fum Deitschn mid Oarientierung am sächsischn Dialekt fia a Schnopside ghoidn. Da Popovic woit liawa de süddeitschn Dialekte ois Grundlog heanema fia a refoamiate deitsche Schriftschbroch.
Im Netz
Abgerufen am 3. Oktober 2020.
FC Bayern Minga
Da FC Bayern Minga (amtle: FC Bayern München) is a boarischa Fuaßboivarein as da Landeshauptstod Minga. Da Vaein hod 300.000 Mitglieda (Stand 26. Jenna 2023) und is damit da mitgliederstärkste Sportverein af da Wejd. . Da Vaeinssitz is z'Minga in da Säbener Straß 51. D'greßtn Rivoin in Bayern san d'Sechzga, wobei d'iwa zuazeit in da 3. Liga spuin, und d'Clubbara. Bayern Minga is da Rekoadmoasta (neinazwanzg moi) in Deitschland. Außadem hams scho fimfe moi d'Champions League g'wunna und zwoa moi an Wejdpokoi. Kapitän is da Manuel Neuer. Am längsten bei Bayern woa da Mehmet Scholl, dea wo 2007 afg'heat hod.
Spuistättn is d'Allianz Arena, wo d'Bayern seit 2005 dahoam san, davor is as Olympiastadion g'wesn.
Da Felix Magath wor bis zum 31. Jenna 2007 Traina, danoch wieda da Ottmar Hitzfeld, dea wo scho friara amoi Traina vom FCB wor. In da Saison 2008/09 wor da Jürgen Klinsmann Traina. Dea hod aa scho moi beim FC Bayern g'spuit. Am 27. Aprui 2009 is a entlossn worn. Fian Rest vo da Saison hod da Jupp Heynckes as Amt vom Cheftraina ibanumma. Vom 1. Juli 2009 bis zum 10. Aprui 2011 wors da Louis van Gaal, dea kimmt aus Holland. 's is iwa dann nimmer g'schaid g'laffa und sei bisheriger Cotraina Andries Jonker hod dem sei Oarbat bis zum End vo da Saison 10/11 iwanumma und nachat wieda da Jupp Heynckes. Vo da Saison 2013/14 bis 2015/16 is da Pep Guardiola da Traina vo di Bayern g'wen und hod de deitsche Moastaschoft dreimoi und an deitschn Pokoi zwoamoi g'wonna. Vo 2016 bis 2017 wor da Carlo Ancelotti da Cheftrainer. Im Oktoba 2017 is zum 4. Moi da Jupp Heynckes auf'd Trainabank vo d'Bayern z'ruckkehrt und hod's bis zum End vo da Saison 2017/18 g'moasam mid seine Cotraina Peter Hermann u Hermann Gerland betreut. Seit da Saison 2018/19 is da Niko Kovač da Traina vo di Bayern und hod mid eana in da Saison 2018/19 d'deitsche Moastaschoft und an deitschn Pokoi g'wonna. Seit da Saison 2019/20 is da Hansi Flick da Trainer vo di Bayern. Seid da 1 Juli is da Julian Nagelsmann da Trainer vo di Bayern.
Da Varein hod aa a Amateurmoschaft, d'wos ob da Saison 2019/20 in da 3. Liga spuit.
D'Fraua-Obteilung spuit in da Fuaßboi-Bundesliga vo d'Fraua. 1976, 2015 und 2016 sans Deitscha Moasta worn.
Hoamatstadion
D'Bayern trogn d'Hoamspui in da Allianz Arena z'Minga aus. Oazug woa im Mai 2005. A Heapuankt da Allianz Arena 2006 woa d'Wejdmoastaschoft 2006, ois s'Aeffniangsspui hia g'spuit wuide. 2008 hod da FC Bayern si "nua" fian UEFA-Cup qualifiziad. Seit 2009 spuit ma wieda Champions League.
Roger Federer
Da Federer Roger is a ehemoliga Schweiza Tennis-Spuia. Er hod bis iatzad scho 20 Grand-Slam-Titl im Oanzl gwunna und wor am End vo de Joa 2004, 2005, 2006, 2007 und 2009 an da Spitzn vo da Tennis-Weltranglistn. Insgsamt hod a scho 103 Titl im Oanzl und 8 im Doppe gwunna.
Da Federer is da oanzige Spuia, dea wo in seina Karriere drei Grand-Slam-Titl in oana Saison gwunna hod: 2004, 2006 und 2007. Er is oana vo 7 Spuian, de wo olle via Grand-Slam-Turniere mindastns oamoi gwunna hod.
Frisbee
Wegn da Form vom Frisbee, kut ma an Frisbee um a drum weita schiaßn wia an Boll.
Es gib an Monschaftssport, dea hoast "Ultimate Frisbee". Da Frisbee muaß do genau 175 Gramm schwar sei. A da Durchmessa muaß greaßa sei, als bei gängign Spillzeugfrisbees. Besonders in Amerika is des Spiel belibt. Bei ins is des ea a Rondsportort.
Ferrari (Begriffsklearung)
Ferrari (boarische Analogie vom Nochnamen: Schmied) städ fia:
Nationalromantik
Nationalromantik is a Stui in da Architekdua und Kunst ummara 1900, dea wo vua oim in Skandinavien vabroadd wor. De Nationalromantik vabindd es Strebm noch Monumentalitet und Purismus mit Elementn vom Jugendstui und Arts and Crafts. Dazua kimmt de Besinnung af nationale Traditiona.
In Schweden guit vua oim es Rathaus vo Stockholm (Stockholms stadshus) ois hearausrogands Bauweak vo da nationalromantischn Architektur. In Finnland is da Haptbohof Helsinki es beste Beispui dafia.
In Bayern is da Hoamatstui a ehnliches Phenomen.
LaPorte County, Indiana
LaPorte County is a Beziak im Bundesstoot Indiana in da USA. Da Beziak hod 111.467 Eihwohna. Da Sitz vo da Vawoitung is LaPorte.
Da Beziak hod a Fläche vo 1.588 Quadratkilometa, dovo san 38 Quadratkilometa Wossafläche.
Büidungseîrichtungen in da Ståd Såizburg
D ' Stod Soizburg is ned nur a Fremdnvakeas- und Festspüistod, a d'Büidung spüid a wichtige Roin. Soizburg is da zentrale Punkt, wo d'wichtign Büidungseirichtungen firs gonze Bundeslond san, owa a a bor, de wos drüwa auße wichtig san.
Unis
In Soizburg gibts drei Unis, und des sand d'Uni Soizburg, s'Mozarteum und d'Medizinische Privatuni.
D ' Uni Soizburg (Paris-Lodron-Universität Soizburg) is im Joar 1622 vom Erzbischof Paris Lodron gründt worn. 1810, nochdem Soizburg zu Östareich kumma is, homsas wieda zuagmocht, und eascht 1962 iss neich gründt worn. Heid hods vier Fakuitätn (d'katholisch-theologische, d'rechtswissnschoftliche, d'geistes- und kuiturwissnschoftliche, d'naturwissnschoftliche) mid uma 13.000 Studentn (davo 61 Prozent Frauen; zehn Prozent vo de Studentn san aus Deitschland) und 1.600 wissnschoftliche Mitorwata. Damid is d'Uni Soizburg d'gresste Büidungseirichtung im Bundeslond.
D ' Uni Mozarteum homs im Joar 1841 ois Musikschui eigricht. 1939 bis 1951 wors scho amoi a Hochschui, seid 1971 iss endgüitig ane, und seid 1998 sogor a Uni. Moa ka dortn vor oim Konzertfächa studiern (Streicha, Bläsa, Zupfinschtrumente, Schlogzeig, Tastnischtrumente, Gsong), owa a pädagogische Fächa, Schauspüi, Bühnenbüid und Regie. Es is ane vo de berühmtestn Musikhochschuin vo Europa. Benonnt iss nochn Mozart Woifal, an den a jeds Joar a Haufn Vaonstoitungen erinnan.
D ' Paracelsus Medizinische Privatuni gibts seidn Joar 2003. Scho vorher woitns an da Uni Soizburg oiwei a medizinische Fakuität eirichtn, des hod owa nia highaud. Jetzad iss hoid a Privatuni, a wonn a Drittl vom Göid vom Stood kummt. Studiern komma dortn Humanmedizin, Pflegewissnschoftn und Molekulare Medizin (postgraduate). Praktisch wern de Studentn an de Soizburga Londesklinikn und an Gronknhaisa in Bayan ausbüidt, zum Beispüi am Bezirksklinikum in Rosnheim.
Ondane Hochschuin, Colleges, Akademien und Institute
D ' Fochhochschui Soizburg gibts seidn Joar 1995, 2005 homsas owa vom Stodeu Itzling ind Gemeinde Puch bei Hallein valegt. Dortn gibts Studienrichtungen aus de Bereiche Technik, Wirtschoft, Gstoitung, Gsundheid und Soziales.
D ' Salzburg Management Business School gibts seid 2001. Fünf Gsöischofta sand do dra beteuligt, zum Beispüi a d'Uni Soizburg. Gem duads do nur Masterstudien fir Wirtschoftsstudentn.
Außadem gibts in Soizburg nu a longe Listn vo ondane Büidungseirichtungen im terziärn Sektor und vo Forschungsstättn:
Hechane Schuin
Hechane Schuin (Sekundarstufn II) gibts in Soizburg insgesomt 20, davo san 13 oigemein büidend (Gymnasien und Realgymnasien) und siem san berufsbüidend (Hondlsakademien, Hechane Lehronstoitn und so weida). Vo de 20 hechan Schuin san 14 stootlich und sechsi san katholische Privatschuin (drei oigemein büidende und drei berufsbüidende).
Bibliothekn
De wichtigstn Bibliothekn in Soizburg san d'Stodbiacharei und d'Unibibliothek.
Rupert vo Soizburg
Da heilige Rupert vo Soizburg (* umara 650, vamuatli z Worms; † vamuatli 27. Meaz 718 z Worms) oda Rupert von Salzburg und Sankt Ruperti (aa Ruprecht, Hrodpreht etc.) woa Bischof vo Worms und Soizburg. Ea wead Apostl vo de Baiern gnennt.
Da Heilige Ruperti kimp ausm Merowinga Houchodl ausm Gschlecht vo de westfrängischn Robertina und is Bischof vo Worms woan. Da boarische Herzog Theodo II hod eam af Baiern ghoid, ums Land bessa z kristianisian. Zeascht woa a am Hof vom Herzog z Rengschburg, wo domois de Hauptstod vo Baiern gwesn is. Da Heazog hod se aa vo eam taffa lossn. Nacha is da Rupert in Baiern umadum groast und hod do predigt. Spada is a da easchte Bischof z Soizburg woan und da easchte Obt vom Stift St. Bäda.
Heit is da Ruperti da Schutzbatron vo Soizburg und vom Rupertiwinke. Nem da Maria Patrona Bavariae giit a owa aa ois da zwoate Landesbatron vo Bayern. Schutzbatron is a aa vom Soizbeagbau. Oatsbatron is a in St. Ruprecht an da Raab und St. Ruprecht ob Murau (oi zwoa in da Steiermoark), Šentrupert in Slowenien und im Stodtei St. Ruprecht in Klognfurt. Noch eam is aa as Rupertinum Musääum (modeane Kunst) z Soizburg benennt.
Da Ruperti wead oft mit an Soizfassl wiedagebm, wei a da Legendn nach de Solequejn entdeckt hod. Ea soi s mit sein Bischofstob zum entspringa brocht hom.
Rupertitog
Da Rupertitog is da 24. Septemba. Des is dea Tog, wo de Boana vom Sanct Ruperti af Soizburg in an Dom vabrocht woan san. In Soizburg is des a Feiatog und do gibts Kirwa.
Fia de Katholikn in Bayern is da Steabetog, da 27. Meaz, da Festtog. Bei de Protestantn da 28. Meaz.
Kabarett
Unta Kabarett vastähd ma in Bayern und anderswo a Kunstfoam, ba dea hoffndli gscheide Leit anderne zan Lacha bringan, aber eb'n ned bloß dadurch, dass an Schmarrn erzähl'n oda sonstwie dumm daherred'n, sondern indem dass eb'n gscheid daherredn. Ma muass aufpass'n, dass ma de Kabarettistn (so hoassd se oana, dea wo se in dera Kunstfoam betätigd) ned mit de Hanswurscht'n vawexld, de wo se ois "Comedians" bezeichna, wei des is nämli a himmlweidea Untaschied.
Heakunft
Herkemma duad des Woat ogebli vo de Franzosn, bei dene a Schonkwirtschoft cabaret hoassd. Mid'm Adoptiern vo de franzesischn Weata ham ja insbesondere de Bayern no nia a Problem g'hod, und seitdem hoassd a Wirtschoft, in dea d'Leit ned bloß eana Bia, sondern aa eana anspruchsvolle, aba trotzem lustige Untahoitung kriagd ham, hoid Kabarett. So richtig ang'fangd hod des gonze in de zwanzga Joa in de groußn Städt wia: Berlin, Wean oda Minga, weil's mid'm End vo da Kaisazeid de Großkopfert'n endli eigseng ham, dass se de Leit an Mund einfach ned gern vabietn lossn. Und wia ma dann endli nimma ins Zuchthaus kemma is, bloß wei ma irgendan Minista recht derbleckd hod, san natiali de Kabaretts wia d'Schwammal ausm Bodn gschossn.
Zwoar hod sich des in am Zeidraum, dea wo, je noch Zeidrechnung, zwischn zwejf und tausnd Joa dauad hod, ois nochmoi g'ändad, owa danach is eascht richtig aufganga. De Alliiertn hams ziemli schnej kapiad, dass's grad mid'm Kabarett, voraus wenns von so gscheite Leit wia'm Dieter Hildebrand und'm Sammy Drechsel gmochd wead, vui dazua beidrong kinnan, dass da oide Mief aus de Köpf von de Leit aussakimmd.
Kabarett in Bayern
Bayern scheint fia de Kabarettist'n a recht a guads Pflasta zum sei, weil sunst gabs ned so vui davo, de wo obndrei aa no weid iwa die Grenz van Freistoot hinaus eanane Anhänga und eana Publikum findn. Etliche vo dee wirklichn Hochbuagn van Kabarett find'n se in Bayern, so beispuisweis as Lustspuihaus und die Lach- und Schiaßgsejschoft in Minga, owa aa's Scharfrichtahaus in Bossa, da wo Joa fia Joa des gleichnamige Beil valiehn wead. In Bayern gibds owa ned bloß boarische Kabarettist'n, sondern aa an ganz'n Haufa anderne, beispuisweis Frankn wia den Erwin Pelzig (Frank Markus Barwasser) oda den Urban Priol, ja sogar Tiakn wia den Django Asül (wobei ja grad dea af de Frog, wo ea eingdli heakimmd, oiwei "Hengersberg" sogd).
Derbleckn
Dass des Kabarett in Bayern so bliabd is, liegd meglichaweis a do dran, doss des Derbleckn vo de Großkopfert'n a longe Tradizion hod. Bis in de heiting Dog ghead jo aa da Stoakbiaostich af'm Nockherberg zu de Höhepunkte im boarischn Kiachnjoa, und des gonz gwiss ned bloß wenga dem guad'n Bia, sondern weils da de Politika anständig higrieb'n werd, wos's gonze Joa wieda ois ogstejd hom.
Werdnfoisa Land
Dejn Nouma hot dejs Landl vou ara oidn Burg ausm Mittloiter. Dej Burg Wardnfois steat auf aran Buckl nördle vou Garmasch-Patakurch und hot zur Sicharung vou da Handlsstrass deant, dej durchs Luisadoi noch Italien gfiert hot.
Geografie
Dejs Wardnfoiser Land wead durchn Wejdastoa im Sidn, s Ammergebirg im Weschtn uns Karwendl im Oschtn begrenzt. Da Zugspiez isch sidweschtle vou Garmasch-Patakurch un isch mit da heagschte Barg in Deitschland. Dejs ganse Landl isch vou da letschtn Eiszeit stark gformp worn. Dia meischtn Sea sen a sou entstanna, wei dejs Grundwassa dej, durch dia Gletscher gschaffna, Senken ausgfüt hot. Schpada sen dann dia Sea verlandat un es hom sie Moar buidat, wia dejs Murnara Mous.
Gschicht
A da frian Eisenzeit isch dejs Wardnfoiser Land vou dej Illyrer bsiedelt worn. Schoa seimois hom dia Leit übern Brenna noch Oberitalien Kontakt khejd. Ebba umma 500 v. Kr. sen dia Koitn as Landl kemma und hom sie mit dej Illyrer zåm dou. Dia Röüma hom dej Koitn dann untawarfn un um 15 v. Kr. dejs Landl da Provinz Raetia zuadoalt. Dej Röüma hom sogor a boor veneto-illyrischn oda koitischn Nouma übanomma, wia Patakurch– Partanum, Isar – Isara. Dej oide Handlsstrass homs na ab 195 n. Kr. ou nou grichtat. Dej Via Claudia Auguschta isch vou Augschburg na üba Patakurch un Mittawoi zum Brenna un weida noch Bouzn (Pons Drusi) ganga. Dej röümische Straßenstatiou Partanum isch da Virleiffa vom hejntign Patakurch gwejst. Nochdejm dejs Röümische Reich zåmbrochn isch, hom si ebba ummras 6. Joarhundad n. Kr. dia Bajuwaren an Landl ougsiedlt.
Dej vom Herzog Otto vou Wittelsboch 1180 nordweschtle vou Patakurch ouibaute Burg Wardnfois, isch 1294 ans Hoachschtift Freising übaganga. Dej Freisinga hom na lang dej wichtige europäische Handlsstrass unta Kontrolle khejd un dej Leit aus da Grafschaft Wardnfois fir a lange Zeit anettle Reichtum ejbrocht.
Wia na dej nuie Zeit kemma isch, isch fü Handl mit dia Italiejna driem worn (schaug ou bei dej: Fugger, Welser) un ma kou song, dass dej Leit z Wardnfois gans schea Geid ougheift hom. Wardnfois isch seitdem blouß nou dejs Guidane Landl ghoasn worn. Da 30-jaarige Kriag hot dejm Gansen an Goraus gmacht un dia Leit sen sou richtig arm worn. Da Spanische un da Öschtareichische Erbfolgekriag an Oufang van 18. Johrhundat, genau sou wia an 19. Johrhundat dej napoleounischn Kriag, hom dej Leid au nou gans schea an Vadruss brocht. 1803 isch dej Herrschaft vom Hoachschtift Freising im Zuge vou da Säkularisatiou gendat uns Wardnfoiser Land isch zu Boarn kemma.
Lyon County, Kansas
Lyon County is a Beziak im Bundesstoot Kansas in da USA. Da Beziak hod 33.690 Eihwohna. Da Sitz vo da Vawoitung is Emporia.
Da Beziak hod a Fläche vo 2215 Quadratkilometa, dovo san 11 Quadratkilometa Wossafläche.
Schwoschzach im Pongau
Schwouschzach an Póngau (aa: Schwoschza(o)ch, Schworza(o)ch, dt.: Schwarzach im Pongau) is a Morktgmoah in Ésterreich, im Soizburger Lónd, im Póngau. D'Gmoand houd guede 3.500 Eihwóner und liigg áf ner Hejchen voh 601 m i. d. Adria.
Geografie
Da Ort lig im Pongauer Soizachtoi und weascht vo d' Gmoana Saiger Vait und Goidegg umgem. Durch Schwoschzach fliasst de Soizach.
A ois Nochbagmoa bezaichnate Gmoa, de ower nid direkt ans Gmoagebit vo Schwoschzach ogrenzt, is Saiger Hons, des druchs Gmoagebit vo Saiger Vait durch a schmois Stickai otrennt is.
Gschicht
Da haitige Ort is as eascht Moi im Jou 1074 dawänt woun. s Stift Admont houd 1074 „zwei Huben ad Swaraha“ dahoitn und 1158 as Stift Nonnberg 'n Hof „Swarzaha“. Auf am vurglogeaschtn, kegifärming Hige am linkn Soizach-Ufa is aus diversn Um- und Zuabautn, an dem im Mittloiter scho gnonntn „Turm zu Schernperge“, as heidige Schloss Schernberg entstondn.
Fir d' Vadeanst im Bauernkriag vo 1525/1526 houd da Graf Christoph im Jou 1527 as Schloss Goidegg ois Lechn dazuagriag und as Recht, se ob hiazan „von Schernberg zu Goldegg“ z' nenna. Zan Beginn vom 19. Jouhundeascht homd d' Nouchkommen vo da Familie Graf hoche Schuidn auf'n Bsitz Schernberg gloun, wodurch der decht donn vom Gaschtoaner Boudeorzt Johann Ritter von Storch daworm woun is. 1845 is as Schloss vom Erzbischof Kardinal Friedrich VI. Firscht Schwarzenberg kafft woun, der duatn a Kronkn- und Vasorgungsostoit unter da Laitung vo da Kongregazion vo de Barmherzing Schwestern vom Heiling Vinzenz vo Paul baunhoud lossn. Haid is Schernberg a Hoam fir beaiträchtigte Leit, in dem grosser Wert auf d' Betraiung, Färdarung und Beglaitung vo d' Bewoner glegt weascht.
s Jou 1731 is aa fir Schwoschzach a Unglicksjou gwen. In dem Jou houd da Firschterzbischof Leopold Anton von Firmian vo Soizburg, z'gleich da Londesherr vo seim Erzbistum und Primas vo Deitschland ogordnet, dass oie Ohänger vo da protestantischn Leare eanan Glaam oschwärn oder as Lond valossn miassn. 1731 homd d' Räte vo d' evangelischn Bauern vom Pongau se gschworn, dass eanana Religion trai blaimd und de Befej vom Soizburga Erzbischof nid befoing. Im Jou drauf homd 20.000 Leit weng eanam Glaam eana Hob und Guat valossn miassn und sand ausgwondeascht. Da Kinig Friedrich Wilhelm I. vo Praissn houd d' Merzoi in Gumbinnen bzw. Litaun ogsiadlscht. Onderne sand nouch Wirttmberg, Hannover, England und Nordamerika (Georgien) ausgwondascht, wos d' Kolonie Ebenezer grindt homd. Fir de zruckebliewanen Bauern houd da Erzbischof vo Firmian a Missionshaisei baunlossn. In dera Zaid is Schwoschzach a Ort woun.
Schwoschzach im Pongau is, obois a uroider Siadlungsbodn is, a junge Gmoa, de am 2. Juno 1906 durch a koaserlichs Patent vo Saiger Vait/Pg. otrennt und sejbständig woun is. Doudamid houd d' Geburtsstund vo da Gmoa, de im Jou 1908, beraits oa Jou vur da Daäffnung vo da Tauernboh, aufgrund vo da grossn Bedeitung zum Morkt dahom woun is.
Im Ort houd si aa de 1847 vom Firschterzbischof Kardinal Schwarzenberg grindate Brauarai Schwoschzach befundn, de ejf Genarazionan im Privatbsitz vo da Familie Seewer (Seeber) gwen is. Untam Marknnoum „TauernGold“, „Cools“ und „Claro“ houd d' Brauarai merane bekonnte Biar-, Radler- und Kracherlsortn produziart.
Infrastruktur
Da Ort is a wichtiger Bohknotnbunkt vo da Westboh und da im Ort beginnatn Tauernboh is Schwoschzach za am wesntlichn Siadlungsgebit vom mittlern Soizachtoi woun. Durch Schwoschzach is friaras aa da Hauptvaker in Pinzgau auffi durchezong. Durch'n Umforungstunnej is a wichtigs Projekt za da Entlostung vom Vaker duachn Ort fertig gstejd woun.
Wirtschoft
Za d' wichtigstn Orwaitgewer, vom vuaoim duachn Hondl- und Gewerbeberiam prägtn Ort, ghärnd d' Tauernkraftwerke AG, Color Drack (oas vo d' modernstn Foto-Grosslabors vo Airopa) und d' Salzburger Aluminium AG (SAG) sowias Kardinal-Schwoschznbergsche-Kronknhaus, s zwoatgrässte Kronknhaus vom Bundeslond Soizburg. s Ortszentrum is relatiav dicht bebaud. Nem merane kloane Gschäftai und Gosthef, weaschts Ortsbijdl vo da Vikariatskirch und em Kronknhaus dominirscht. A bissei owerhoib vo Schwoschzach befindt ses Schloss Schernberg, oast amoi d' Hoamat vo da erzbischäflichn Brauarai, in dem se heid mi'm St.-Vinzenz-Hoam (im Voiksmund oafocht Schernberg gnonnt) a Kronkn- und Vasorgunsostoit fir gaistig- und kärperlich behinderte Leit befindt.
Wobbm
As Woppm vo da Gmoa is: „in Sijwer a schwoschzer Schrägrechtsfluss, der wous om vo ner goidanen Krone, aus dera a roder Drochnkopf woggst und untn vo an blaun Benedikturskraiz beglaitt is.“
Da schwoschze Fluss stejd d' Schwoschze Ochn dou. Da Drochn mid da Krone darinnert an d' Famlilie vo d' Grofm vo Schernberg unds blaue Kraiz an an Benediktinerordn der wous scho long in Schwoschzach vatretn is.
Ortsnoumen
Im lokaln pongaurischn Dialekt kost za Schwoschzach aa no soung:
Lateinischs Oiphabet
Des lateinische Alphabet, zu dem wos ma aa remisches Alphabet sogt, is vo da lateinischn Sproch auf vüü romanische, germanische, slawische, finno-ugrische und no a boa Sprochn iwatrogn wuan und is des Alphabet, des wos auf da Wööd am weidastn vabraat is.
De Buachstom vom lateinischn Alphabet
Des moderne lateinische Alphabet hod 26 Zeichn. Des san (in Großbuachstom): A, B, C, D, E, F, G, H, I, J, K, L, M, N, O, P, Q, R, S, T, U, V, W, X, Y, Z; Und in Klabuachstom: a, b, c, d, e, f, g, h, i, j, k, l, m, n, o, p, q, r, s, t, u, v, w, x, y, z;
Im Netz
Unicode Code Charts (PDF):
Rust (Begriffsklearung)
Rust städ fia:
Syrisch
As Adjektiv syrisch beziagd se af:
Trude Mally
Trude Mally (* 21. Jenna 1928 in Neukettenhof (heit Schwechat); † 4. Juni 2009 in Wean; offiziö Gertrud Barbara Mally) woar a Weana Sängarin und Dudlarin.
De Mally woa ane vau de letztn Vatretarinnen vaum traditionön Dudln, dea weanarischn Fuam vaum Jodln. Sie woa a populeare Interpretin vau Voiksliadan und traditionölln Weanaliadan.
Sie hod aa dafia gsuagt, dass des traditionölle Kuituagut Dudln in Wean no weida pflegt wiad. De Trude hod ia Wissn und ia Technik vaum Dudln aun Agnes Palmisano, Tini Kainrath, Doris Windhager und in anzign männlichn Dudla vau Wean, Rudi Koschelu, weidagem.
Lawrence County, Indiana
Lawrence County is a Beziak im Bundesstoot Indiana in da USA. Da Beziak hod 46.134 Eihwohna. Da Sitz vo da Vawoitung is Bedford.
Da Beziak hod a Fläche vo 1.171 Quadratkilometa, dovo san 8 Quadratkilometa Wossafläche.
Morgan County, Colorado
Morgan County is a Beziak im Bundesstoot Colorado in da USA. Da Beziak hod 28159 Eihwohna. Da Sitz vo da Vawoitung is Fort Morgan.
Da Beziak hod a Fläche vo 3.351 Quadratkilometa, dovo san 22 Quadratkilometa Wossafläche.
Städt in South Dakota
Des is a Listn vo de gresstn Städt in South Dakota mit iwa 2000 Einwohnan.
Rauriser Toi
s' Rauriser Toi (Standarddeitsch: Rauriser Tal) is a Toi im Bezirk Zej am See im Soizburga Lond in Esterraich. As gsomte Rauriser Toi lig im Gmoagebit vo Rauris. As Toi lieg närdlich vom Oipmhauptkomm zwischn am Fuschertoi (zan Groussglockner hi) im Westn und 'm Gaschtoaner Toi im Ostn und mindt nouch da Kitzlochklomm ins Soizachtoi. Da Toischluss vom Rauriser Toi hoasst Koim Saigurn (Kolm Saigurn), am Fuass vom Houchn Sunnblick. Jouhunderschte long homds duatn Goid obaut. Za da Zaid vo d' Raunacht iss Tradizion, dass d' Schnoweperchtn eaner Unwesn im Toi traimd.
As Toi is ois oas vo d' leztn Gaierrefugien bekonnt. D' Mosnwond und d' Rodwond sand d' wichtigstn Schlofblätz vo d' Bouschtgaier in d' Houchn Tauern.
Essay
Entstehung
Da Essay ois literarische Gattung gähd zruck af'n franzesischen Autorn Michel de Montaigne (1533–1592). Montaigne hod'n easchtn Essay aus da Adagia vum Erasmus von Rotterdam entwicklt.
Auswoi vo Essayisten
Karl Kraus, Georg Christoph Lichtenberg, Karl Marx, Friedrich Nietzsche, Friedrich Schiller, Arthur Schopenhauer, Peter Sloterdijk
Otero County, Colorado
Otero County is a Beziak im Bundesstoot Colorado in da USA. Da Beziak hod 18.831 Eihwohna. Da Sitz vo da Vawoitung is La Junta.
Da Beziak hod a Fläche vo 3.289 Quadratkilometa, dovo san 18 Quadratkilometa Wossafläche.
Maurus Lindemayr
Da Maurus Lindemayr (geboan 17. November 1723 in Neikiacha bai Laumboch; gschdoam 19. Juli 1783 a doat) woa Benediktina-Pater und Schriftschdöla, dea an Haufn Deataschdikl und Gedichtl in da domolign owaestareichischn Mundoat (mittelbairisch) gschrim hod. Seine Weake san a wichtig Beleg fia de Schbroch fum 18. Joahundat und in Dialekt fu deara Zeid. Ea woa a oana fu de easchdn bai da Faschriftlichung fum Boarischen, bzw. san uns fost koane ödan Beleg iwalifat.
Sai Lem
Ois Mönch is a zum Teologischdudian auf d Universitet in Soizbuag gschikt woan und is danoch im Joa 1749 Pfoara woan. In de foigendn Joa is a zum Missionian in de domois schdoak protesdantische Wikariat Aichkiachn bai Laumboch gschikt woan und hod doat im Zug fu da Gegnrefoamazion drau goawat, das de Leit wida zruk konweatian zum Katholizismus (mea dazua untn).
Ea woa dabai aunschainend recht eafoigreich und hod a guads retoarischs Talent zoagt und is desweng fum domolign Obt fum Schdift Laumboch zruk ins Klosda ghoid woan, damid a si doat ois Prioa um de Nowiznausbüdung kümat. 1759 is a auf aigenen Wünsch hi wida in soai Hoamadgmoa Neikiachn bai Laumboch fasezt woan und is doat bis zu seim Dod Pfoara gwen.
Schriftschdöla
Ois olaeaschts woa da Maurus Lindemayr Mönch und Pfoara und a heafoarogend ausbüta Teolog. De mearan fu seine Weaka san uaschbrünglich fian religiesn Gebrauch gschrim gwen, zum predign foa de Glaibign oda zum Missionian fu hoatnekige Protestantn. Ea hod Psalmen iwasezt und aundane teologische Schrift und eigentlich eascht nembai augfaunga a Gedichtl und Deataschdikl zum schreim. Es gibt fu eam fimf Lustschbü und an Haufn Gedichtl und Liada auf Hochdeitsch.
Bekaunt und fia de heitige Foaschung bsondas intresant san owa seine zoireichn Deataschdikl und Gedicht, de a in da domolign owaestareichischn Mundoat gschrim hod. Seine bekauntastn Weaka san (de Titl woan oiwai hochdeitsch):
Seine Lustschbü bschdengan aus haitane Gschichtn und lusdige Dialog und schbün maistns im Umföd fu am lendlichn Doaf fu deara Zeid. In humoafola, uariga und maunchmoi deaba Schbroch lost da Maurus Lindemayr seine Figuan auf da Büne ren. Jedoch schdekt in seine Schdikl oiwai a aufkleararischa Aunschbruch drin, mid dem a s Publikum auf Misschdend, Broblem und Ungerechtigkaitn fu da domolign Zeid aufmeaksaum mocha wü. Oft wean a Figuan aus de hechan Schdend, wia Adelige, Beaumte und Gaistliche karikiad und negatife Aignschoftn wia Neid, Aitlkaid und Gaiz wean lechalich gmocht.
Foiksliada
Ea hod a einige Liada gschrim, de schbeda im gaunzn boarischn Schbrochraum, fu Boarn bis Keantn, laungsaum zu tradizionele Foiksliada woan san, woabai oft sogoa fagessn woan is, wea de uaschbrünglich gschrim hod.
S Landlarisch im 18. Joahundat
Seine Deataschdikl san hauptsechlich auf Landlarisch fafosst, im Dialekt fum ehemolign Schaunbeaga Landl, de Gegend, de heit ois Hausrukfiatl in Owaestareich bekaunt is. Des Woat Owaestareich woa domois nemli nu iwahaupst ned in Fawendung, bzw. hod si neta auf Gegendn bezong, de waida im Ostn san. Ea hod hauptsechlich desweng auf Dialekt gschrim, wai de mearan Leit domois nu Analfabetn woan und a Predikt oda a Deataschdikl auf Hochdeitsch goa ned gscheit faschdaundn hedn. In Estareich is a eascht im Joa 1774 de oigemaine Schuipflicht unta da Maria Theresia oaigfiad woan.
Schriftschbroch Boarisch
Im katholischn Estareich woa s domois nu ned definitif entschidn, ob des „lutheranische“ Hochdaisch de ofiziele Schriftschbroch sei soid, oda ned. Wia da Maurus Lindemayr aindruksfoi zoagt hod, was a duachaus meglich gwen, s Boarische zu ana Schriftschbroch zum ausbau und ois Büdungsschbroch zum fawendn. Eascht nochdem 1774 de Schuipflicht oaigfiad woan is, und damid a de Entscheitung fia s Hochdeitsch in da Schui drofa woan is, woa de Diskusion beent und im Boarischn ois Schriftschbroch is damid da Todesschdos fasezt woan.
De Kayserliche Deutsche Grammatik ausn Joa 1747 fum Johann Balthasar Antesperg, de mea auf da südlichn und ösdareichischn Ausschbroch basiad hed, is ned zum Zug kema, sonda de nöadliche Wariantn fum Johann Christoph Gottsched (Grundlegung einer deutschen Sprachkunst, Leipzig 1748) is heagnuma woan ois Basis fia de neiche Untarichtsschbroch und Kanzlaischbroch im ofizieln Gebrauch.
De Hauptargumente fia s "Sächsiche" woan hauptsechlich da Heaschoftsaunschbruch fu de Habsbuaga iwa gauns Deitschlaund (Kaisa fum Heilign Remischn Reich). De Habsbuaga haum domois an Risnkonflikt mid n Kini fu Braissn ghobt um de Foaheaschoft in Deitschlaund (Estareichischa Eabfoigekriag 1740-48 und Simjaariga Kriag 1756-63) und woitn desweng a koan schbrochlichn Regionalismus aufkema lossn, sondan eanare Kronlenda ois integraln Tei fu Deitschlaund presentian. Dawai is owa sogoa "bei Hofe in Wien" und a in da Familie fu da Maria Theresia söwa oft Dialekt gret woan. Sunst is dafoa fia ofiziele Sochan Latein gschrim woan und in da Diplomati oda in da adelign Gschöschoft a Französisch.
Dass de Habsbuaga de deitsche Kaisakrone e schau a boa Joazente schbeda fia ima fialian dadn (1806) und damid a des Argument fia s „sächsische“ Deitsch fum Gottsched hinfellig wiad, hod domois nu koana foarausseng kina und is a Ironi fu da Geschichte. De Zukunft fum Boarischn ois Schriftschbroch woa damid owa besiglt.
Lindemayr ois Foaschungsobjekt
Seine fün Dialekt-Deataschdikl und Gedicht san heit a unschezboare Beleg fu da domalign Schbroch und a Fundgruam fia Linguistn und Dialektologn, owa a genau so fia heitige Dialektschbrecha, de wissn woin, wia si eana Schbroch in de lezdn 200 Joa faendat hod.
Einige fu seine Iden zum Dialekt-Schreim haum schbeda aundane Dialekt-Autorn beainflust. Duach de franzesische Rewoluzion und de napoleonischn Kriag und s Aufkema fum Nazionalismus san da Maurus Lindemayr und a seine Weake im 19. Joahundat mea oda weniga in Fagessnheit grodn. Eascht jez haum Foascha fu da Universitet Graz seine Schrift wida ausgrom und zum easdn Moi in gsaumita Foam neich aussa brocht.
Textbaischbü
Die Bauernnoth - oder der Bauer aus Verzweiflung ein Schatzgräber. (A Baua beklogt si iwa de hochn Schdaian) aus Schmieder Pius, 1875
Anmeakung:
á - soid a helles A sei
ö - schded bai Lindemayr fia s helle E
ue - schded woaschainli fian Diphthong UA
Sai dunkle Seitn
Da Pater Maurus Lindemayr woa a iwazaigta Katholik und mea ois eifrig an da lezden Wön fu da Gegnrefoamazion beteiligt. Domois woit de Maria Theresia iare Kronlenda wida komplet katholisch mocha und desweng san ole fablibanen Protesdantn zwunga woan, dass eanam Glaum obschwean und katholisch wean. Ole, de ned freiwülig konweatien woitn, san zwaungswais noch Sibnbiagn (Transilwanien) depoatiad woan. De Nochkomen fu de domois ausn Landl, ausn Soizkaumaguad und aus Keantn zwaungsumgsidltn Leit san de kloane Mindaheit fu de Landla im heitign Rumenien.
A da Maurus Lindemayr hod an deara so genauntn Transmigrazion midgwiakt, indem a in seina Pfoagmoa hoamliche Protesdantn ausgfoascht und denunziad hod. A boa fu de Foafoan fu de rumenischn Landla keman genau aus de Oatschoftn um Laumboch, wo da Lindemayr "missioniad" hod. Aussadem san unta seine Weake a a boa Kaumpfgedichtl, de in ana hoatn Schbroch ois Efangelische augreifn und de sogoa im Boarischn drüm zum "Katholischmocha" fawent woan san.
Webster County, Kentucky
Webster County is a Beziak im Bundesstoot Kentucky in da USA. Da Beziak hod 13.621 Eihwohna. Da Sitz vo da Vawoitung is Dixon.
Da Beziak hod a Fläche vo 869 Quadratkilometa, davo san 2 Quadratkilometa Wossafläche.
Gschwoine
Gschwoine san Würscht, de wo ma in Bayern gern isst. Sie is a bissal vawandt mit da Weiswurscht, awa one Haut und a bissal lenga und dinna sans a. Drin is fast blos a Schweinas und a Koibfleisch. A diam oa song a Woiwürscht dozua.
Normalaweis brotsdas im Pfanndl außa. Dozua gibts an Erdäpfelsalat oda a Kadoffebirä.
Ignatz Anton Weiser
Da Ignatz Anton von Weiser (geboan 1. Meaz 1701 in Soizbuag; gschdoam 26. Dezemba 1785 a doat) woa Dramatika und oana fu de wichdigstn Mundoatdichda fum 18. Joahundat, so wia Buagamoasda fu da domois eazbischeflichn Schdod Soizbuag.
Ea is a bekaunt, wei a ois Librettist in Woifgaung Amadeus Mozart de Foalog glifat hod fia den sei easchds Aufdrogsweak, nemli Die Schuldigkeit des Ersten Gebots, und woa a peasenlich mid da Familia Mozart, bsondas mim Fota Leopoid Mozart guad Freind.
Heakunft und Familie
D Soizbuaga Familie Weiser schdaumt uaschbringlich fum Hans Weiser ob, an Wognamoasda fum Isartor in Minga. Den sei Su, da Bartlmä (1636-1704), hod si noch launge Joa auf da Roas in Italien und Augschbuag in da Schdod Soizbuag nidalossn und hod doatn in zwoata Ehe am 2. August 1695 de Maria Anna Wagner gheirat, Dochda fum Dittmoninga Rodshean und Haundlsmau Simon Wagner. Aus deara Fabindung schdaumd da Ignatz Anton Weiser. Nochdem sei Fota gschdoam is, hod sei Muada a zwoats Moi gheirat und zwoa in Schuster Martin, dea wo a Kaufmau woa. Dea hod 1727 s grefliche Kuenburgische Haus am Moakbloz kauft, wos schbeda ois "Weiser-Haus" bekaunt gwen is und heit d Soizbuaga Schboakassa is.
Da Ignatz Weiser söwa hod 1723 d Martha Theresia Brentano (1701-1764) aus Augschbuag gheirat und mid ia öf Kinda ghobt. S zwoate Kind woa d Maria Dominika Columba, de am 14. Abrü 1749 im Soizbuaga Dom in Praga Awodeka Anton Adalbert Hambacher gheirat hod. Aus deara Fabindung entschdaumt de 1743 geboane Pianisdin und Sengarin Josepha Duschek (in Ignatz sei Önkelin), de schbeda in berümtn bemischn Komponist Franz Xaver Duschek gheirat hod.
Mundoatdichtung
Mid seine im domolign Soizbuaga Dialekt gschriwenen Singschbü und Deataschdikl, de im Hofdeata in Soizbuag aufgfiad woan san, zöd da Ignatz Anton Weiser zu de wichdigstn Mundoatdichda fum 18. Joahundat im gaunzn boarischn Schbrochraum. Seine bekauntastn Schdikl woan "Der Wachend-träumende König Riepl" (1749) und "Die Geadelte Bauren oder Die ihr selbst unbekannte Alcinde" (1750), de oi zwoa mid Musik fum Johan Ernst Eberlin fadont woan san.
Zu dea Zeid woa s im Deata üblich, das bei de Festschbüauffiarungen, de hauptsechlich in lateinischa Schbroch woan, zwischn de Obschnite kloane Interludien auf Dialekt eigfügt woan san. De woan meistns ned so eanst wia da Hauptdeil und soitadn des Publikum eaheitan. De Mischung fu eansde, sogoa religiöse Sochan und daun wida lusdige Gschichtn woa gauns tipisch fia de Barokzeid. In de Interludien, oiso de Mundoat-Zschwischnschbü, san meistns oafoche Figuan, Bauan, Haundweaka oda Gnecht aufredn, de a an bsondas diafn und uarign Dialekt gret haum. Bekaunte Bühnenfiguan fum Weiser Ignatz woan de Bauan Jodl, Stefl und Bartl.